CELEX: 62014TB0381
Language: da
Date: 2016-06-10 00:00:00
Title: Sag T-381/14: Rettens kendelse af 10. juni 2016 — Pshonka mod Rådet (Annullationssøgsmål — fælles udenrigs- og sikkerhedspolitik — restriktive foranstaltninger på baggrund af situationen i Ukraine — indefrysning af midler — liste over personer, enheder og organer, som er omfattet af indefrysningen af pengemidler og økonomiske ressourcer — sagsøgerens navn omfattet — søgsmålsfrist — antagelighed — bevis for grundlaget for opførelsen på listen — åbenbart, at sagen skal tages til følge)

1.8.2016   
            
            
               DA
            
            
               Den Europæiske Unions Tidende
            
            
               C 279/26
            
         Rettens kendelse af 10. juni 2016 — Pshonka mod Rådet
   (Sag T-381/14) (1)
   
   ((Annullationssøgsmål - fælles udenrigs- og sikkerhedspolitik - restriktive foranstaltninger på baggrund af situationen i Ukraine - indefrysning af midler - liste over personer, enheder og organer, som er omfattet af indefrysningen af pengemidler og økonomiske ressourcer - sagsøgerens navn omfattet - søgsmålsfrist - antagelighed - bevis for grundlaget for opførelsen på listen - åbenbart, at sagen skal tages til følge))
   (2016/C 279/39)
   Processprog: engelsk
   
      Parter
   
   
      Sagsøger: Viktor Pavlovych Pshonka (Moskva, Rusland) (ved advokaterne C. Constantina og J.-M. Reymond)
   
      Sagsøgt: Rådet for Den Europæiske Union (ved V. Piessevaux og A. Vitro, som befuldmægtigede)
   
      Intervenient til støtte for sagsøgte: Europa-Kommissionen (ved S. Bartelt og D. Gauci, som befuldmægtigede)
   
      Sagens genstand
   
   Påstand om annullation af Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT 2014, L 66, s. 26) og af Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT 2014, L 66, s. 1), for så vidt som de vedrører sagsøgeren.
   
      Konklusion
   
   
               1)
            
            
               Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT 2014, L 66, s. 26) og Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT 2014, L 66, s. 1) annulleres, for så vidt som de vedrører Viktor Pavlovych Pshonka.
            
         
               2)
            
            
               Rådet for Den Europæiske Union bærer sine egne omkostninger og betaler de af Viktor Pavlovych Pshonka afholdte omkostninger.
            
         
               3)
            
            
               Europa-Kommissionen bærer sine egne omkostninger.
            
         
      (1)  EUT C 261 af 11.8.2014.